Diari Oficial de la Generalitat Valenciana


Sumari del DOGV 4309, del 07-08-2002 (2002/8687)

ORDE de 29 de juliol de 2002, de la Conselleria de Justícia i Administracions Públiques, Convocatòria 40/99, per la qual es convoquen proves selectives corresponents al procés específic previst en la disposició transitòria 1ª del Decret 33/1999 del Govern Valencià, per a accés al Grup A, sector administració especial, informàtics (sistemes lògics i físics), pel sistema de promoció interna, corresponent a l'oferta d'ocupació pública de la Generalitat Valenciana de 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4309

Data del DOGV
:   07-08-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/8687


Data del document
:   29-07-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * administració regional
    * concurs administratiu
    * professió de la informàtica

ORDE de 29 de juliol de 2002, de la Conselleria de Justícia i Administracions Públiques, Convocatòria 40/99, per la qual es convoquen proves selectives corresponents al procés específic previst en la disposició transitòria 1ª del Decret 33/1999 del Govern Valencià, per a accés al Grup A, sector administració especial, informàtics (sistemes lògics i físics), pel sistema de promoció interna, corresponent a l'oferta d'ocupació pública de la Generalitat Valenciana de 1999. [2002/X8687]
  
En exercici de les competències atribuïdes en l'article 27 de la Llei de la Funció Pública Valenciana, per tal de donar compliment al que establix la disposició transitòria 1ª del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana, i d'acord amb el que preveu l'article 53 de la citada Llei i 37 del Reglament, es convoca proves selectives d'accés al grup A, sector administració especial, informàtics (sistemes lògics i físics), per promoció interna, d'acord amb les bases següents:
  
1. Objecte de la convocatòria
  
1.1 La present Convocatòria té per objecte la selecció de personal, per a l'accés al grup A, de naturalesa funcionarial, administració especial, informàtics (sistemes lògics i físics), de la Generalitat Valenciana, pel sistema de promoció interna, amb les modalitats que a continuació s'indiquen:
  
Modalitat núm. 1: procés específic previst en la disposició transitòria 1a del Decret 33/1999, del Govern Valencià, per a la regularització d'aquelles situacions derivades del procés d'estructuració de l'administració Pública Valenciana dels funcionaris que amb titulació adequada es troben exercint llocs de treball del grup immediatament superior i que pertanguen a la categoria d'informàtics, (sistemes lògics).
  
Modalitat núm. 2: procés específic previst en la disposició transitòria 1a del Decret 33/1999 del Govern Valencià per a la regularització d'aquelles situacions derivades del procés d'estructuració de l'administració Pública Valenciana dels funcionaris que amb titulació adequada es troben exercint llocs de treball del grup immediatament superior i que pertanguen a la categoria d'informàtics, (sistemes físics).
  
2. Condicions generals dels aspirants
  
Els aspirants hauran de reunir, a més de les condicions previstes en l'article 12 de la Llei de la Funció Pública Valenciana, els següents requisits:
  
A. Per a accedir al grup A per la Modalitat núm. 1:
  
Ser funcionari de carrera de l'administració del Govern Valencià, del grup B, sector administració especial, informàtics (sistemes lògics), amb una antiguitat d'almenys 2 anys en dit grup i estar al servici de l'administració de la Generalitat Valenciana, com a titular amb caràcter definitiu, a la data d'entrada en vigor del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, d'un lloc de treball classificat en el grup A de titulació, de naturalesa funcionarial, sector administració especial, informàtic (sistemes lògics).
  
Estar en possessió de la titulació de llicenciat en informàtica o equivalent.
  
B. Per a accedir al grup A per la Modalitat núm. 2:
  
Ser funcionari de carrera de l'administració del Govern Valencià, del grup B, sector administració especial, informàtic (sistemes físics), amb una antiguitat d'almenys 2 anys en dit grup i estar al servici de l'administració de la Generalitat Valenciana, com a titular amb caràcter definitiu, a la data d'entrada en vigor del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, d'un lloc de treball classificat en el grup A de titulació, de naturalesa funcionarial, sector administració especial, informàtic, (sistemes físics).
  
Estar en possessió de la titulació de llicenciat en informàtica o equivalent.
  
Les condicions per a ser admés a les proves, hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.
  
3. Aspirants amb discapacitació
  
El Tribunal establirà, per a les persones amb discapacitat que així ho sol·liciten, les adaptacions necessàries per a la realització de les proves. A l'efecte, els interessats hauran de formular la petició corresponent en la sol·licitud de participació en la present oposició, seguint les instruccions establides en la base 6.2.5.
  
4. Sol·licituds
  
Els qui desitgen prendre part en estes proves selectives hauran de complimentar la sol·licitud que figura com a model en l'annex. III i que els serà facilitada a les oficines públiques que es relacionen en l'annex IV.
  
5. Drets d'examen
  
Els drets d'examen seran de 23,33 euros i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà amb la impressió del segell de l'entitat bancària on s'haja efectuat l'ingrés.
  
D'acord amb el que disposa l'article 4t de la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, les persones amb discapacitat igual o superior al 33 per 100, estan exemptes del pagament dels drets d'examen. Estos aspirants hauran de presentar certificat de la Conselleria de Benestar Social o òrgans competents d'altres administracions públiques que acredite discapacitat igual o superior al 33%, i ho facen constar amb una creu en l'apartat 32.3 de la instància.
  
6. Presentació de sol·licituds
  
6.1 Les sol·licituds seran dirigides a la Direcció General de Funció Pública. A la sol·licitud s'acompanyarà una fotocòpia del DNI, i s'haurà de marcar la casella núm. 32.1 de l'imprés de sol·licitud.
  
El termini per a la presentació de sol·licituds comenzarà a comptar des de l'endemà al de la publicació en el Diari Oficial de la Generalitat Valenciana de la present Orde i conclourà el dia 14 de setembre de 2002 inclós.
  
Les sol·licituds seran presentades pels interessats a les oficines públiques que figuren relacionades en l'annex IV, una vegada abonada la taxa que es fixa en la base 5.
  
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.
  
L'IVAP i les direccions territorials de la Conselleria de Justícia i Administracions Públiques a Alacant i Castelló facilitarà la bibliografia corresponent. A partir de l'endemà a la seua publicació en el DOGV, s'entregarà, gratuïtament, un únic exemplar per sol·licitud, amb la presentació de la còpia de la instància degudament registrada.
  
6.2 L'aspirant, quan emplene la seua sol·licitud, haurà d'atindre's a les instruccions següents:
  
6.2.1 En l'apartat número 20 de l'imprés de sol·licitud, «forma d'accés», els aspirants assenyalaran amb una ics (X) sobre la lletra «P».
  
6.2.2 En l'apartat ?oposició- de l'imprés de sol·licitud, els aspirants que participen en el procés previst en la modalitat 1, Informàtics (sistemes lògics), marcaran el número ?1- .
  
6.2.3 En l'apartat ?oposició- de l'imprés de sol·licitud, els aspirants que participen en el procés previst en la modalitat 2, informàtics (sistemes físics), marcaran el número ?2-
  
6.2.4 En l'apartat número 30 de l'imprés de sol·licitud, els aspirants, assenyalaran amb una ics (X):
  
La casella ?1?, si trien la modalitat 1, informàtics (sistemes lògics).
  
La casella ?2?, si trien la modalitat 2, informàtics (sistemes físics).
  
6.2.5 Els aspirants amb minusvalideses de grau igual o superior al 33 per 100, que sol·liciten mesures d'adaptació, hauran d'assenyalar amb una ics (X) en la casella 23 el tipus de discapacitat: (F) Física, (P) Psíquica, (S) Sensorial. Podran sol·licitar les mesures d'adaptació previstes en els apartats 24 i 25 de l'imprés de sol·licitud, d'acord amb la següent classificació:
  
1) Eliminació de barreres arquitectòniques i taula adaptada a la cadira de rodes.
  
2) Ampliació del temps de duració de l'exercici.
  
3) Augment de la dimensió dels caràcters de l'examen, per dificultat de visió.
  
4) Necessitat d'intèrpret, a causa de sordesa.
  
5) Sistema braille d'escriptura, per invident.
  
6) Altres, especifiqueu-ne quines.
  
7. Admissió dels aspirants
  
7.1 Acabat el termini de presentació de sol·licituds, prèvia verificació que s'ha realitzat el pagament dels drets d'examen, la Direcció General de Funció Pública dictarà resolució, que es publicarà en el Diari Oficial de la Generalitat Valenciana, que contindrà la relació provisional d'admesos i exclosos a la realització de les proves.
  
Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de 10 dies hàbils comptats a partir del següent al de la publicació de la relació provisional d'admesos i exclosos, d'acord amb el que establix l'article 71 de la Llei de Règim Jurídic de les Administracions Publiques i del Procediment Administratiu Comú.
  
En tot cas, a fi d'evitar errors i, en el supòsit de produir-se, possibilitar la seua esmena en temps i forma, els aspirants comprovaran fefaentment no sols que no figuren inclosos en la relació provisional d'exclosos sinó, a més, que els seus noms i dades consten correctament en les pertinents relacions d'admesos.
  
7.2 Transcorregut el termini anterior, vistes les al·legacions i esmenats els defectes, si procedira, es dictarà resolució que eleve a definitiva la llista d'admesos i exclosos a la realització de les proves que es publicarà en el Diari Oficial de la Generalitat Valenciana.
  
En la resolució mitjançant la qual s'eleve a definitiva la llista d'admesos i exclosos a la realització de les proves s'establirà, amb almenys 15 dies d'antelació, la data, el lloc de celebració i l'hora de començament de l'exercici.
  
8. Proves de suficiència
  
8.1 El procediment de selecció dels aspirants d'ambdues modalitats serà el d'oposició.
  
8.2 Desenvolupament de la prova selectiva:
  
L'oposició constarà d'un exercici obligatori i eliminatori per a cada una de les dues modalitats, que consistirà a resoldre per escrit, en un temps a determinar pel tribunal, un test amb quatre alternatives de resposta, en què només una d'elles serà correcta, referit al programa que figura en l'annex I per a la Modalitat 1, informàtics (sistemes lògics) i del programa que figura en l'annex II per a la Modalitat 2, informàtics (sistemes físics), segons l'opció per estos manifestada en la sol·licitud d'acord amb la base 6.2.
  
8.3 Qualificació de l'exercici.
  
8.3.1 L'exercici es qualificarà de zero a deu punts, i caldrà obtindre per a superar-lo un mínim de cinc punts.
  
8.3.2 El nivell de coneixements mínims exigits per a aconseguir els 5 punts en l'exercici, serà el 50% de les respostes correctes, sense que les preguntes contestades amb error siguen comptabilitzades negativament.
  
9. Desenvolupament de les proves de suficiència
  
9.1 L'exercici es realitzarà en el lloc, data i hora que s'establisca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos a la realització de les proves. L'exercici es convocarà en un termini no inferior a 4 mesos ni superior a 6 mesos transcorreguts des de la finalització del termini de presentació d'instàncies.
  
9.2 Els aspirants seran convocats per a cada exercici en crida única.
  
Els membres del tribunal qualificador i el personal col·laborador no permetran l'accés a la sala, on es realitze l'exercici, d'aquelles persones que compareguen una vegada conclosa la crida dels aspirants convocats.
  
Els aspirants hauran d'acreditar la seua personalitat mitjançant la presentació del DNI, o del resguard amb fotografia, del passaport o del permís de conduir, sense que per a este efecte siguen vàlides les fotocòpies compulsades de dits documents, així com de l'exemplar per a l'interessat de la sol·licitud d'admissió a les proves.
  
D'acord amb el Reial Decret 192/1988, de 4 de març, durant la realització dels exercicis, no està permés fumar en els llocs de celebració d'estos.
  
10. Publicitat de les llistes
  
En finalitzar l'exercici de la oposició, el tribunal publicarà en el lloc d'examen i a les seus de la Conselleria de Justícia i Administracions Públiques d'Alacant, Castelló i València, i la pàgina web de la Direcció General de Funció Pública: http://www.gva.es/infociu/index.html (apartat informació per conselleries, Justícia i Administracions Públiques, Funció Pública) les relacions d'aspirants de cada una de les dues modalitats que hagen obtingut una qualificació de cinc o més punts, i s'elevarà a la Direcció General de Funció Pública la resolució amb les relacions d'aspirants aprovats per a la seua inserció en el Diari Oficial de la Generalitat Valenciana.
  
11. Presentació de documents
  
11.1 En el termini de 20 dies hàbils comptats des de l'endemà al de la publicació en el Diari Oficial de la Generalitat Valenciana de la relació a què es referix la base 10, els aspirants proposats hauran de presentar davant de la Direcció General de Funció Pública, fotocòpia compulsada del títol acadèmic exigible d'acord amb la base 2.
  
11.2 La falta de presentació de la documentació, dins del termini indicat, excepte els casos de força major, la presentació de documents de què es desprenga el-no compliment de les condicions generals de la convocatòria o els supòsits de falsedat en la declaració, donarà lloc a la invalidesa de les actuacions de l'aspirant i, amb respecte d'este, la nul·litat subsegüent dels actes del Tribunal, sense perjuí de les responsabilitats en què haja pogut incórrer.
  
12. Nomenament de funcionaris
  
Transcorregut el termini de presentació de la documentació, el conseller de Justícia i Administracions Públiques, dictarà resolució, que es publicarà en el Diari Oficial de la Generalitat Valenciana, i es procedirà al nomenament com a funcionaris del grup A, administració especial, informàtics, dels aspirants a què fa referència la base 10. Els citats funcionaris s'adscriuran amb destinació definitiva als llocs de treball que exercien. Dits llocs quedaran classificats com a pertanyents al grup A, amb compliment de la normativa vigent.
  
13. Tribunals
  
13.1 El tribunal qualificador de la present Convocatòria, estarà compost per set membres, s'hauran de designar el mateix nombre de suplents, i tindrà la següent composició: president/a, secretari/ària i cinc vocals, dels quals un serà proposat per les organitzacions sindicals en els termes que es fixen en els pactes a què es referix la Llei 9/1987, de 12 de juny.
  
La relació nominal dels membres del tribunal serà publicada amb una antelació mínima d'un mes a la data de començament de la prova, mitjançant Orde del conseller de Justícia i Administracions Públiques, que es publicarà en el Diari Oficial de la Generalitat Valenciana, una vegada hagen sigut publicades les llistes provisionals d'admesos i exclosos.
  
El tribunal, per a la realització de la prova, podrà designar els col·laboradors, ajudants i assessors especialistes que estime oportuns.
  
Els membres del tribunal, així com els assessors, hauran d'abstindre's i podran ser recusats pels interessats quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstindre's aquells que hagueren realitzat tasques de preparació d'aspirants en els cinc anys anteriors a la publicació d'esta Convocatòria.
  
El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb el que preveu la base 9.2.
  
13.2 A efectes de comunicacions i de qualssevol altra incidència, el tribunal tindrà la seu a la Direcció General de Funció Pública (c/ Miquelet, núm. 5, 46473 València).
  
13.3 El tribunal tindrà la categoria assenyalada en el Decret.24/1997, d'11 de febrer, del Consell de la Generalitat Valenciana, sobre indemnitzacions per raó del servici, i l'Orde de 23 de juliol de 1998 (DOGV de 15.9.98) de desenvolupament.
  
13.4 El funcionament del tribunal s'adaptarà al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
14. Recursos
  
14.1 La present Convocatòria, les seues bases i tots els actes administratius que siguen dictats en el seu desenvolupament, excepte les actuacions del tribunal, podran ser impugnats per les persones interessades mitjançant la interposició del recurs contenciós administratiu, en el termini de dos mesos comptats des de l'endemà de la seua publicació, davant el Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant el mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
  
14.2 Contra els actes del tribunal podrà interposar-se recurs d'alçada davant del conseller de Justícia i Administracions Públiques en el termini d'un mes, a partir de l'endemà de la publicació de la corresponent resolució del tribunal.
  
València, 29 de juliol de 2002
  
El conseller de Justícia i Administracions Públiques,
  
CARLOS GONZÁLEZ CEPEDA
  
ANNEX I
  
MODALITAT Nº 1. INFORMÀTICS (SISTEMES LÒGICS)
  
1. Arquitectura d'ordinadors: Introducció.
  
2. Arquitectura d'ordinadors: el processador y la Unitat de Control. La Unitat Aritmètica Lògica. El Sistema de Memòria. La Unitat d'Entrada Eixida E/S. Transferències de Dades.
  
3. Electrònica bàsica.
  
4. Arquitectura d'ordinadors personals: Instal·lació d'equips informàtics. Manteniment d'equips informàtics. Reparació d'equips informàtics. Ergonomia.
  
5. Sistemes operatius. Introducció: definició de Sistema Operatiu. Funcions dels sistemes operatius. Evolució dels sistemes operatius.
  
6. Sistemes operatius. Crides al sistema i utilitats: conjunt de servicis bàsics que ens proporciona el sistema operatiu. Utilitats del sistema operatiu. Tècniques de programari utilitzades pels sistemes operatius.
  
7. Gestió del sistema operatiu. Introducció: ús de la CPU (Unitat Central de Procés). Gestió de processos. Gestió de memòria.
  
8. Gestió del sistema operatiu. Administració: maquinari de control o sistema d'explotació. Administració d'Entrada/Eixida. Sistema de mòduls del sistema operatiu: Funcions i característiques.
  
9. Sistemes operatius: seguretat. Administració bàsica. Sistemes d'informació i comunicació: segurs (encriptats) versus no segurs.
  
10. Avaluació i explotació de sistemes informàtics: avaluació del rendiment d'un sistema informàtic. Tècniques de mesurament i presentació de resultats. Anàlisi ocupacional. Anàlisi de colls d'ampolla. Benchmarking: selecció i configuració de computadors.
  
11. Explotació i optimació de sistemes informàtics: millora de prestacions dels sistemes: sintonització. Explotació de sistemes informàtics. Planificació de recursos. Cost i qualitat del sistema. Compatibilitat de criteris. Incidència de la relació cost/qualitat en l'explotació del sistema.
  
12. L'organització en l'era de la informació.
  
13. Enginyeria de projectes: concepte i definició de projecte. El procés projectual. Las fases del projecte i la metodologia. Tècniques projectuals. Gestió i direcció de projectes.
  
14. Direcció, gestió, control i seguiment de projectes.
  
15. Càlcul de Costos d'un projecte.
  
16. Anàlisi i disseny d'aplicacions informàtiques. Introducció.
  
17. Tècniques avançades d'anàlisi i disseny d'aplicacions informàtiques: jocs de proves. Prototipat. Eines CASE (Enginyeria del maquinari assistida per ordinador).
  
18. Tècniques bàsiques de programació. Introducció a la programació: parametrització d'accions, funcions. Accés seqüencial. Disseny iteratiu. Accés directe. Recursió. Tipus abstractes: piles, cues, llistes enllaçades, arbres, B - arbres, grafos, etc.
  
19. Optimació d'algoritmes. Eficiència dels algoritmes. Anàlisi cost.
  
20. Metodologia de la programació.
  
21. Anàlisi i disseny d'aplicacions informàtiques orientades a objectes: gènesi i evolució de les idees de l'orientació a objectes. Conceptes fonamentals de l'orientació a objectes. Panoràmica de metodologies d'anàlisi i disseny orientats a objectes. Anàlisi orientada a objectes. Disseny orientat a objectes.
  
22. Programació d'aplicacions orientades a objectes.
  
23. Modelat
  
24. Programació d'aplicacions orientades a bases de dades.
  
25. Eines de Desenvolupament Ràpid d'Aplicacions (RAD): Forms. Oracle Reports.
  
26. Gestió de bases de dades.
  
27. Tècniques bàsiques de tractament d'informació documental.
  
28. Introducció a les xarxes d'ordinadors: Un model per a les comunicacions. Introducció a les comunicacions de dades. Protocols i arquitectura de protocols. Transmissió de dades.
  
29. Xarxes d'ordinadors: programari de xarxa. Maquinari de xarxa. Commutació Circuits vs commutació paquet. Encaminament. Transferència en mode asincrònic i retransmissió de trames ATM. Control congestió. Tecnologia LAN (xarxes àrea local)
  
30. Seguretat en xarxes d'ordinadors: amenaces. Requisits. Privacitat amb xifrat convencional. Autenticació de missatges i funcions de dispersió SHA-1. Xifrat amb clau pública vs clau privada. Protocols de validació d'identificació. Signatures digitals. Seguretat Ipv4 vs Ipv6.
  
ANNEX II
  
MODALITAT NÚM. 2. INFORMÀTICS (SISTEMES FÍSICS)
  
1. Arquitectura d'ordinadors: Introducció.
  
2. Arquitectura d'ordinadors: El processador i la unitat de control. La unitat aritmètica lògica. El sistema de memòria. La unitat d'entrada/eixida E/S. Transferències de dades.
  
3. Electrònica bàsica.
  
4. Arquitectura d'ordinadors personals: instal·lació d'equips informàtics. Manteniment d'equips informàtics. Reparació d'equips informàtics. Ergonomia.
  
5. Sistemes operatius. Introducció: definició de sistema operatiu. Funcions dels sistemes operatius. Evolució dels sistemes operatius.
  
6. Sistemes operatius. Crides al sistema i utilitats: conjunt de servicis bàsics que ens proporciona el sistema operatiu. Utilitats del sistema operatiu. Tècniques de maquinari utilitzades pels sistemes operatius.
  
7. Gestió del sistema operatiu. Introducció: ús de la CPU (Unitat Central de Procés). Gestió de processos. Gestió de memòria.
  
8. Gestió del sistema operatiu. Administració: maquinari de control o sistema d'explotació. Administració d'entrada/eixida. Sistema de mòduls del sistema operatiu: Funcions i característiques.
  
9. Sistemes operatius: seguretat. Administració bàsica. Sistemes d'informació i comunicació: segurs (encriptats) vs no segurs.
  
10. Avaluació i explotació de sistemes informàtics: avaluació del rendiment d'un sistema informàtic. Tècniques de mesurament i presentació de resultats. Anàlisi ocupacional. Anàlisi colls d'ampolla. Benchmarking: Selecció i configuració de computadores.
  
11. Explotació i optimació de sistemes informàtics: millora de prestacions de sistemes: sintonització. Explotació de sistemes informàtics. Planificació de recursos. Cost i qualitat del sistema. Compatibilitat de criteris. Incidència de la relació cost/qualitat en l'explotació del sistema.
  
12. L'organització en l'era de la informació.
  
13. Enginyeria de projectes de programari: concepte i definició de projecte. El procés projectual. Les fases del projecte i la metodologia. Tècniques projectuals. Gestió i direcció de projectes.
  
14. Enginyeria de projectes de maquinari: concepte i definició de projecte. El procés projectual. Les fases del projecte i la metodologia. Factors fonamentals. Activitats.
  
15. Direcció, gestió, control i seguiment de projectes.
  
16. Càlcul de costos d'un projecte.
  
17. Anàlisi i disseny d'aplicacions informàtiques. Introducció: aproximacions al cicle de vida. Avaluació de metodologies. Models estructurals. Disseny de DFM (Model de Flux de Dades). Modelització lògica de dades. Definició de requisits i funcions: descripció de l'estructura d'entrada/eixida. Anàlisi relacional de dades (ARD): model entitat relació.
  
18. Tècniques bàsiques de programació. Introducció a la programació: parametrització d'accions, funcions. Accés seqüencial. Disseny iteratiu. Accés directe. Recursió. Tipus abstractes: piles, cues, llistes enllaçades, arbres, B - arbres, grafos, etc.
  
19. Metodologia de la programació.
  
20. Anàlisi, disseny i programació d'aplicacions informàtiques orientades a objectes: gènesi i evolució de les idees de l'orientació a objectes. Conceptes fonamentals de l'orientació a objectes. Panoràmica de metodologies d'anàlisi i disseny orientats a objectes. Anàlisi orientada a objectes. Disseny orientat a objectes. Conceptes fonamentals de la programació orientada a objectes. Modelat Orientat a objectes.
  
21. Programació d'aplicacions orientades a bases de dades.
  
22. Gestió de bases de dades.
  
23. Tècniques bàsiques de tractament d'informació documental.
  
24. Introducció a les xarxes d'ordinadors: un model per a les comunicacions. Introducció a les comunicacions de dades. Protocols i arquitectura de Protocols. Transmissió de dades.
  
25. Xarxes d'ordinadors: programari de xarxa. Maquinari de xarxa. Commutació de circuits vs Commutació de paquet. Encaminament transferència en mode asincrònic i retransmissió de trames ATM. Control congestió. Tecnologia LAN (xarxes àrea local).
  
26. Administració de xarxes LAN.
  
27. Interconnexió de xarxes: interconnexió entre xarxes sense connexió. El protocol Internet. Ipv6. Multidifusió. Protocols d'encaminament. Arquitectura de servicis integrats. Reserva de recursos RSVP. Servicis diferenciats DS.
  
28. Seguretat en xarxes d'ordinadors: amenaces. Requisits. Privacitat amb xifrat convencional. Autenticació de missatges i funcions de dispersió SHA-1. Xifrat amb clau pública vs clau privada. Protocols de validació d'identificació. Signatures digitals. Seguretat Ipv4 vs Ipv6.
  
29. Instal·lació de xarxes d'ordinadors: definició de requisits mínims del sistema. Definició d'alternatives. Determinació de costos de les distintes alternatives. Selecció d'alternatives. Diagrames de secció de la instal·lació.
  
30. Intel·ligència artificial. Introducció: antecedents històrics. Característiques de la intel·ligència artificial. Teories. Metodologies. Sistemes experts com a sistemes d'informació orientats al servici. Robòtica.
  
ANNEX III
  
ANNEX IV
  
(Oficines públiques)
  
ALACANT
  
Servici Territorial de la Conselleria de Justícia i Administracions Públiques.
  
Avinguda Doctor Gadea, núm. 10, 2n
  
03479 ALACANT
  
Telèfon PROP 96/593 40 00
  
FAX 96/590 13 78
  
CASTELLÓ
  
Servici Territorial de la Conselleria de Justícia i Administracions Públiques.
  
Carrer Major, núm. 78
  
12922 CASTELLÓ
  
Telèfon 964/35 82 37
  
Telèfon PROP 964/35 80 00
  
FAX 964/35 80 68
  
VALÈNCIA
  
Registre General de la Conselleria de Justícia i Administracions Públiques.
  
Carrer Historiador Chabàs, núm. 2
  
46179 VALÈNCIA
  
Oficina PROP
  
c/ Miquelet, núm. 5
  
46677 VALÈNCIA
  
Telèfon 96/386 60 00
  
OFICINES PROP
  
Alacant
  
Benidorm, Racó de l'Oix, av. Joan Fuster Zaragoza, 1. 03930
  
Benidorm, la Cala, av. Mont Benidorm, 11. 03039
  
Benidorm, Foietes'Colònia de Madrid, av. Beniardà, 61. 03347
  
Benidorm, Alfredo Corral-Maravall, av. Ametllers, 42 ac. 03561
  
Benidorm, Tolls-Salt de l'Aigua, av. Andalusia, 8 ac. 03877
  
Alacant, c/ Churruca, 29, 03344
  
Castelló
  
Castelló, av. Germans Bou, 47, 12449
  
Castelló, av. del Mar, 16, 12017
  
Castelló, c. Major, 78 (Casa dels Caragols) 12445
  
Vila-real, c. Joan Fuster, 28, 12409
  
Vinaròs, c. Sant Joaquim, 14, 12889
  
València
  
València c. Gregorio Gea, 14, 46948
  
València c. Gregorio Gea, 27, 46671
  
València c. Colom, 80, 46920
  
València c. Historiador Chabàs, 2, 46949
  
València, c. Miquelet, 5, 46931
  
Xàtiva, av. Selgas, 3, 46882
  
Requena, av. Raval, 9, 46123
  
Ontinyent, Pl. Mestre Ferrero, 22, 46789